als_Latn dik_Latn sag_Latn
Pas votimit në Kuvend për autorizimin e kërkesës së Prokurorisë për arrestimin e Mark Frrokut, i cili ishte thuajse unanim, burime nga Prokuroria bëjnë me dije se janë në pritje të dokumentit zyrtar.
Ky dokument duhet të paraqitet nga Kuvendi për të proceduar më tëj me rikthimin në qeli të deputetit Mark Frroku.
Mësohet se avokatët e Mark Frrokut do të ndjekin të gjitha procedurat ligjore, duke e cuar cështjen në Gjykatën e Lartë. Avokatët pohojnë se kërkesa e Prokurorisë është e paligjshme dhe se nuk ka asnjë provë që akuzojnë Mark Frrokun.
Kreu i kristandemokratëve akuzohet për kryerjen e një vrasjeje në Belgjikë, e ndodhur në vitin 1999 dhe ku viktimë ka mbetur shtetasi shqiptar Aleksandër Kurti, akuzë të cilën vetë deputeti Frroku e mohoi gjatë fjalës së tij.
als_Latn als_Latn als_Latn als_Latn